වසර 30 ක් තිස්සේ පැවැති ත්‍රස්තවාදී ක්‍රියා හේතුවෙන් උතුරු - නැගෙනහිර පළාතේ ක්‍රිකට් ක්‍රීඩාවේ ඉහළ වර්ධනයක් නොතිබූ අතර නව පත්වීමත් සමග උතුරු පළාතේ ක්‍රිකට් දියුණුවක් අපේක්‍ෂා කෙරේ.ත්‍රස්තවාදී ක්‍රියා පැවැති සමයේ උතුරු පළාතේ සුළු වශයෙන් අන්තර් පාසල් මහා තරග පැවැතිය ද ඉදිරි කාලයේ දී පාසල් පළාත් ක්‍රිකට් ව්‍යාප්ත කොට උසස් තත්ත්වයකට ගෙන ඒමට ශ්‍රී ලංකා ක්‍රිකට් ආයතනය බලාපොරොත්තු වේ.රවීන්ද්‍ර පුෂ්පකුමාර ටෙස්ට් තරග 23 කට හා එක් දින තරග 31 කට සහභාගි වී ජාත්‍යන්තර ක්‍රිකට් අත්දැකීම් ලැබූවෙකි.මෙයට අමතරව දකුණු පළාත් ක්‍රිකට් පුහුණුකරු ලෙස හිටපු ටෙස්ට් ක්‍රිකට් ක්‍රීඩක නිරෝෂන් බණ්ඩාරතිලක හා බස්නාහිර බාහිර කළාපයක පුහුණුකරු ලෙස හිටපු ටෙස්ට් ක්‍රිකට් ක්‍රීඩක ලංකා ද සිල්වා පත්කොට ඇත.පළාත් ක්‍රිකට් පුහුණුකරුවන් යටතේ දිස්ත්‍රික් පුහුණුකරුවන් රැසක් ද පත් කිරීමට ශ්‍රී ලංකා ක්‍රිකට් ආයතනය පියවර ගෙන ඇත.පළාත් පුහුණුකරුවන් මෙසේ ය.රවීන්ද්‍ර පුෂ්පකුමාර (උතුර), නිරෝෂන් බණ්ඩාරතිලක (දකුණ), මංජුල කරුණාරත්න (නැගෙනහිර, චමින්ද කොඩිකාර (ඌව), අජිත් ඒකනායක (උතුරු මැද), සුනිල් ප්‍රනාන්දු (මධ්‍යම), රෝහිත පෙරේරා (බස්නාහිර), රුවින් පීරිස් (බස්නාහිර), ලංකා ද සිල්වා (බස්නාහිර)..